Φυτοχημική μελέτη του ελληνικού φυτού Satureja pilosa
Creators: name: Κουτσούρη, Μαρία Μελίνα Βασιλείου
Publisher: name: Aristotle University of Thessaloniki
Year: 2024
Subjects: Satureja pilosa Velen.
Μη πτητικά συστατικά
Ανάλυση HPLC-PDA-MS
Non – volatile components
HPLC-PDA-MS analysis

description: Το γένος Satureja L. που περιλαμβάνει περισσότερα από 30 είδη που απαντώνται στη Μεσόγειο, έχει χρησιμοποιηθεί παραδοσιακά από την αρχαιότητα για την ανακούφιση των συμπτωμάτων πολλών ασθενειών όπως η γρίπη, το άσθμα, οι δερματικές παθήσεις, οι γαστρεντερικές διαταραχές αλλά και πολλές άλλες. Σήμερα τα φυτά του γένους, εξαιτίας του έντονου αρωματικού τους χαρακτήρα, της ευχάριστης γεύσης τους και του πλούσιου φυτοχημικού προφίλ τους, έχουν βρει εφαρμογή στη βιομηχανία φαρμάκων, καλλυντικών και τροφίμων. Στα πλαίσια της παρούσας διατριβής μελετήθηκε το είδος Satureja pilosa Velen., ως προς το φυτοχημικό προφίλ του. Αρχικά, πραγματοποιήθηκε συστηματική εκχύλιση των υπέργειων τμημάτων με διαλύτη μεθανόλη και ακολούθησε η διαδικασία της κατανομής με διαλύτες αυξανόμενης πολικότητας. Το κυκλοεξανικό κλάσμα και το κλάσμα του οξικού αιθυλεστέρα υποβλήθηκαν σε μια σειρά χρωματογραφικών στηλών και σε συνδυασμό με την συζευγμένη τεχνική HPLC-PDA-MS και την φασματοσκοπία πυρηνικού μαγνητικού συντονισμού (NMR) ταυτοποιήθηκαν ορισμένες από τις μη πτητικές ουσίες του φυτού. Από το κυκλοεξανικό κλάσμα απομονώθηκαν και ταυτοποιήθηκαν δύο ουσίες, η ναριγγενίνη (5) και το ουρσολικό οξύ (8), ενώ από το κλάσμα του οξικού αιθυλεστέρα απομονώθηκαν και ταυτοποιήθηκαν έξι ουσίες: ναριρουτίνη (ναριγγενινο-7-Ο-ρουτινοσίδης, 1), εσπεριδίνη (εσπεριτινο-7-Ο-ρουτινοσίδης, 2), απιγενινο-7-Ο-ρουτινοσίδης (3), ακακετινο-7-Ο- ρουτινοσίδης (4), λουτεολινο-7-Ο-γλυκοσίδης (6) και ροσμαρινικό οξύ (7). Επιπλέον πραγματοποιήθηκε ανάλυση του κλάσματος του οξικού αιθυλεστέρα με την συζευγμένη τεχνική HPLC-PDA-MS και έπειτα από σύγκριση των αποτελεσμάτων με άλλα βιβλιογραφικά δεδομένα έγινε ταυτοποίηση επιπλέον δέκα ουσιών.
description: The genus Satureja L. which includes more than 30 species found in the Mediterranean, has been traditionally used since ancient times to relieve the symptoms of many diseases such as flu, asthma, skin diseases, gastrointestinal disorders, and many others. To date, the plants of this genus, due to their intense aromatic character, their pleasant taste and their rich phytochemical profile, have found applications in the pharmaceutical, cosmetic and food industries. In the context of this thesis, the species Satureja pilosa Velen. was studied, in terms of its phytochemical profile. First, a systematic extraction of the aerial parts with methanol solvent was performed, followed by the partitioning process with solvents of increasing polarity. The cyclohexane fraction and the ethyl acetate fraction were subjected to a series of chromatographic columns and combined with the coupled HPLC-PDA-MS technique and nuclear magnetic resonance (NMR) spectroscopy, some of the non - volatile substances of the plant were identified. Two substances, naringenin (5) and ursolic acid (8), were isolated and identified from the cyclohexane fraction, while six substances were isolated and identified from the ethyl acetate fraction: narirutin (naringenin-7-O-rutinoside, 1), hesperidin (hesperitin-7-O- rutinoside, 2), apigenin-7-O-rutinoside (3), acacetin-7-O-rutinoside (4), luteolin-7-O-glucoside (6) and rosmarinic acid (7). In addition, from the analysis of the ethyl acetate fraction with the coupled HPLC-PDA-MS technique and by comparing the results with other literature data, another ten substances were identified.